REFERAT FRA BRUKERUTVALGSMØTE 06.09.2023

**Til stede:** Inger Lise Broen (FFO), Hanne Pettersen (FFO), Inger Næss (SAFO), Tor Erik Bjurstrøm (SAFO), Paul Holm (Moss kommune), Roar Sætervoll (NAV Hjelpemiddelsentral), Famara A. Sanyang (NAV Hjelpemiddelsentral)

Forfall: Fredrik Fjeld Johansen (SAFO), Hilbert Nicolay Hansen (vara-FFO), Svein Erik Hansen (FFO), Anders Hauge Olsen (vara-SAFO).

Sak 1. Gjennomgang av referatet fra forrige møte.   
 Kommentar til referatet: Det er svært viktig at problematikken rundt rus/brukere som kjører  
 i ruspåvirket tilstand blir tatt på alvor. Dette må løftes frem i relevante fora. Famara lover å  
 ha fokus på dette i de fora hvor han er representert, og hvor temaet kan være relevant.

Sak 2. Tema fra NAV Hjelpemiddelsentral – boligtilpasninger  
 Rådgiver på boligområdet, Cathrine Østvik presenterte løsninger og problematikk rundt   
 ulike adkomstløsninger til bolig. Det ble spesielt orientert om ramper, varig tilrettelegging og  
 tilskuddsordninger.

Presentasjonen vedlegges til referatet.

Sak 3. Tillitsreformen  
 Famara ga en innledende presentasjon om tillitsreformen i NAV. Samtalepakken skal brukes  
 til å skape refleksjon. Møtedeltakerne fikk tid til å diskutere hva man ønsket skulle bli  
 resultatet av tillitsreformen. Det ble spesielt nevnt:

* + - * Skape trygghet, - opparbeide gode relasjoner
      * Ta hensyn til brukers ønsker primært
      * Ikke stille krav om ny diagnose der dette er åpenbart unødvendig
      * Utvikle IKT-systemer som kan dele informasjon på tvers av enheter/etater
      * Brukerutvalget må få protokollført vedtak og det må være kort vei for å fremme saker. Det er svært viktig at brukerutvalgets stemme blir sett og hørt.

# Sak 4. Orienteringssaker v/Famara

1. Det skal etableres et nasjonalt service/veiledningssenter. Man kjenner ikke alle detaljer rundt dette ennå, men som overordnet mål er det bl.a. å ha en lik nasjonal behandling av alle brukere.
2. Oslo/Viken prosessen – Kommunene Vestby, Ås, Frogn, Nesodden, Enebakk og Nordre Follo overføres til ny NAV Hjelpemiddelsentral i Øst-Viken når denne står ferdig medio 2027. Geografisk plassering av en ny hjelpemiddelsentral vil sannsynligvis være i området rundt Moss.

På slutten av møtet kom det ønske om at tema på neste møte kan være «tilleggsutstyr» til el-rullestol/Scootere. Spesielt ble nevnt bagasjekurver etc.

Det ble også ytret ønske om å ha hyppigere møter. For 2024 vil det derfor bli seks møter

# Evaluering av møtet

* Informativt
* Bra møte og god tone
* Lett å ta ordet
* Positivt med egenrefleksjoner/diskusjoner rundt bordene som så deles i plenum

**Neste møte er 15. november 2023.**

Takk for fint møte!

Referent Roar Sætervoll